13. ΝΟΜΟΘΕΤ. ΔΙΑΤΑΓΜΑ υπ' αριθ. 1169 της 20 Μαΐου/2 Ιουν. 1972 (ΦΕΚ Α' 82) Περί παραγραφής του αξιοποίνου του αδικήματος της άνευ αδείας νυμφεύσεως Στρατιωτικών. Άρθρ.1.-1.Εξαλείφεται, παραγραφόμενον δια του παρόντος, το αξιόποινον του αδικήματος της άνευ αδείας νυμφεύσεως των Στρατιωτικών και των τριών Κλάδων των Ενόπλων Δυνάμεων, των οποίων ο γάμος ετελέσθη μέχρι και της δημοσιεύσεως του Ν.Δ. 977/1971 "περί αναγνωρίσεως των άνευ αδείας τελεσθέντων γάμων Στρατιωτικών". 2.Δικογραφίαι αφορώσαι εις το εν τω προηγουμένω άρθρω αδίκημα τίθενται εις το αρχείον δια πράξεως του ασκούντος την ποινικήν δίωξιν ή του αρμοδίου Β. Επιτρόπου. Άρθρ.2.-Οιαδήποτε ποινή, καταγνωσθείσα δια δικαστικής αποφάσεως, επί τη αυτή, ως άνω πράξει, παραγράφεται, αίρονται δε άπασαι αι εκ ταύτης συνέπειαι. Άρθρ.3.-Η ισχύς του παρόντος άρχεται από της δημοσιεύσεώς του εις της Εφημερίδος της Κυβερνήσεως. 